**ZAPISNIK**

**17. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

sreda, 11. 6. 2025

Prisotni člani

in aktivni

udeleženci: Danijel Levičar, dr. Bruno Glaser, mag. Miranda Groff Ferjančič, Ervina Jarc, Srečko Đurov, dr. Jure Gašparič, Marko Vrevc, Božidar Krajnc, dr. Jurij Klančnik, Gorazd Pfeifer, dr. Janez Gale, mag. Miran Gajšek, mag. Andrej Rajh, Igor Sirc, Matjaž Podjavoršek.

Odsotni: dr. Dejan Paravan, mag. Hinko Šolinc, mag. Marko Štucin, Matevž Frangež, Luka Mesec, dr. Igor Papič, mag. Aleksander Mervar.

Ostali prisotni: mag. Nada Drobne Popović, mag. Marjan Divjak, Janez Kerin, Simona Pirnat Skeledžija, Polona Faletič.

Sedemnajsto sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 10. uri, je vodil vodja delovne skupine, Danijel Levičar.

**Dnevni red:**

1. Potrditev dnevnega reda in zapisnika 16. seje delovne skupine JEK2.
2. Status projekta JEK2, poročevalec: GEN energija.
3. Status DPN, poročevalec: MNVP, MOPE.
4. Poročilo o financiranju in ustanovitev ožje delovne skupine za pripravo modela financiranja JEK2.
5. Seznanitev s sklepi skupne seje občinskih svetov regije Posavje.
6. Razno.
7. **Potrditev dnevnega reda in zapisnika 16. seje delovne skupine JEK2.**

**SKLEP št. 17.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 16. seje delovne skupine JEK2.

1. **Status projekta JEK2, poročevalec: GEN energija.**

Iz GEN energije so predstavili status projekta JEK2. Za člane in aktivne udeležence so pripravili pregled vseh aktivnosti na projektu JEK2 od januarja do junija 2025. Poudarili so tudi, da je MOPE dne 29. 5. 2025 na MNVP poslal pobudo za DPN.

**SKLEP št. 17.2/1:** Člani in aktivni udeleženci so se seznanili s statusom projekta JEK2.

1. **Status DPN, poročevalec: MNVP, MOPE.**

MOPE je članom in aktivnim udeležencem sporočil, da so 29. 5. 2025 poslali pobudo na MNVP. Izpostavil je, da so zadovoljni z opravljenim delom ter da je pobuda dobro narejena, da MOPE lahko za takšno pobudo stoji ter jo zagovarja pred javnostjo.

Iz MNVP so pojasnili, da so pobudo takoj po prejemu poslali v interni pregled. Izpostavil je, da je JEK2 izjemno pomemben in prioriteten projekt ter da je tako potrebno obravnavati tudi pobudo. Po mnenju MNVP je pobuda zdaj takšna, kot je potrebno in da se z objavo pobude uradno začne umeščanje v prostor JEK2.

Razprava je tekla o vplivu novele ZUreP na umeščanje JEK2 v prostor, ki bo podrobneje uredila postopek umeščanja.

**SKLEP št. 17.3/1:** Člani in aktivni udeleženci so se seznanili s statusom DPN.

1. **Poročilo o financiranju in ustanovitev ožje delovne skupine za pripravo modela financiranja JEK2.**

Vodja ODS za financiranje je članom in aktivnim udeležencem predstavili vsebino in časovnico priprave modela financiranja JEK2. Poročilo, ki bo vključevalo analizo možnih modelov financiranja bo predvidoma zaključeno do konca septembra 2025. Poročilo bo obravnavalo različne modele financiranja z vidika njihove skladnosti s poslovnim modelom projekta, izvedljivosti v okviru slovenskega pravnega in fiskalnega okvira ter upoštevanja pravil o državnih pomočeh. Poleg same analize bo poročilo izpostavilo ključne predpogoje, ki bi jih bilo potrebno izpolniti za implementacijo posameznih modelov. Namen poročila je zagotoviti strokovno mnenje za nadaljnje odločitve, vključno s pripravo investicijske dokumentacije, vključitvijo projekta v Načrt razvojnih programov ter postopki usklajevanja z Evropsko komisijo.

Razprava je tekla o vlogi potencialnih strateških partnerjev, umestitvi JEK2 v Načrt razvojnih programov (NRP) ter potrebi po seznanitvi z izkušnjami in izzivi na projektu drugi tir.

**SKLEP št. 17.4/1:** Člani in aktivni udeleženci so se seznanili ter potrdili vsebino in časovnico priprave modela financiranja JEK2.

1. **Seznanitev s sklepi skupne seje občinskih svetov regije Posavje.**

Vodja delovne skupine je člane in aktivne udeležence seznanil s sklepi skupne seje občinskih svetov regije Posavje.

**SKLEP št. 17.5/1:** Člani in aktivni udeleženci so se seznanili s sklepi skupne seje občinskih svetov regije Posavje.

1. **Razno.**

Seja se je zaključila ob 12:00 uri.

Zapisala: Polona Faletič

 Danijel Levičar

 vodja delovne skupine